Andrew Cohen se jirtira fi tmiem l-istaġun Il-midfielder ta' Gzira United, Andrew Cohen, ħabbar li ser itemm il-karriera tiegħu fi tmiem dan l-istaġun. L-ex player ta' Hibernians u tat-team nazzjonali Malti afferma wkoll li x-xewqa tiegħu hi li qabel jirtira mix-xena, jirnexxielu jkun parti mit-team li jwassal l-ewwel unur prinċipali lejn il-lokalitá tal-Gżira … wara li fl-1973 kienu rebħu l-FA Trophy għall-ewwel darba fl-istorja tal-club. Cohen, li għandu 39 sena, beda l-karriera tiegħu mat-team ta' Hibernians fejn lagħab magħhom bejn l-1999 u l-2017, fejn wara ngħaqad ma' Gzira United. Matul l-karriera tiegħu s'issa Andrew Cohen rebaħ erba' darbiet il-Kampjonat Premier , erba' darbiet l-FA Trophy, erba' darbiet l-unur tal-MFA Player tas-Sena li huwa rekord kif ukoll l-unur tal-aqwa skorer fl-istaġun 2004/05.